

## MYKOLO ROMERIO UNIVERSITETO SENATAS

# NUTARIMAS

**DĖL MYKOLO ROMERIO UNIVERSITETO SENATO 2019 M. LIEPOS 3 D. NUTARIMO NR. 1SN-39 „ DĖL MYKOLO ROMERIO UNIVERSITETO DĖSTYTOJŲ DARBO KRŪVIO APSKAITOS NORMŲ PATVIRTINIMO“ 11 PUNKTO, 19 PUNKTO IR 21 PUNKTO BEI 2 PRIEDO PAKEITIMO**

Mykolo Romerio universiteto senatas n u t a r i a:

Pakeisti Mykolo Romerio universiteto senato 2019 m. liepos 3 d. nutarimo Nr. 1SN-39 „Dėl Mykolo Romerio universiteto dėstytojų darbo krūvio apskaitos normų patvirtinimo“ 11, 19 ir 21 punktus ir 2 priedą ir juos išdėstyti taip:

„11. Universiteto mokslininkai plėtoja dalykinius ir tarpdalykinius fundamentinius ir taikomuosius mokslinius tyrimus, dalyvauja nacionalinėse, regioninėse ir tarptautinėse mokslinių tyrimų programose ir projektuose, užsakomuosiuose moksliniuose tyrimuose, vykdo ugdomąją, šviečiamąją ir mokslo sklaidos veiklą. Universiteto mokslininkų, rektoriaus įsakymu priskirtų vykdyti projektus, darbo laikas projektuose užskaitomas kaip mokslo krūvis. Įvykdytas mokslo krūvis užskaitomas pagal faktiškai dirbtą laiką projekte, vadovaujantis darbo laiko apskaitos žiniaraščiais.“

„19. Organizacinis darbas apima šią dėstymo ir mokslinio darbo Universitete organizacinę veiklą: dalyvavimą katedros (instituto), studijų programos komiteto, fakulteto, Universiteto posėdžiuose, susirinkimuose, viešuose renginiuose, jų organizavimą; darbą Senate, fakulteto taryboje; vadovavimą institutui ir katedrai; darbą studijų, mokslo programos (programų) komitete, studijų, mokslo programos rengimo darbo grupėje, leidinio redakcinėje kolegijoje, metodinėse, studijų ir mokslo komisijose bei komitetuose; nacionalinių ir tarptautinių mokslo ir studijų renginių organizavimą; vadovavimą studentų moksliniam būreliui; darbą moksleivių akademijose; studijų ir mokslo projektų paraiškų rengimą; studijų ir mokslo projektų įgyvendinimo administravimą (Erasmus intensyvios programos, vasaros mokyklos ir kt.); atstovavimą Universitetui akademinėse ekspertinėse organizacijose, studijų ir mokslo tinkluose; dalyvavimai rinkodarinėse iniciatyvose; kitą dėstymo ir mokslinio darbo organizacinę veiklą. Į organizacinį darbo krūvį gali būti įtraukiamas darbo laikas vykdant fakulteto prodekano funkcijas.“

„21. Šių Normų 5 punkte nurodytos darbo krūvio dalių proporcijos ir 7 punkte nurodytas dėstymo kontaktinio darbo, pasirengimo dėstyti ir vadovavimo studentų darbams valandų paskirstymas gali būti keičiamas fakulteto dekano sprendimu esant dėstytojo sutikimui. Dėstytojams, turintiems daktaro mokslinį laipsnį arba sėkmingai rengiantiems disertaciją, rektoriaus įsakymu paskirtiems vykdyti prodekanų funkcijas, šių Normų 5 punkte nurodytos darbo krūvio dalių proporcijos gali būti nustatomos individualiai. Organizacinio darbo krūvis gali sudaryti iki 75 procentų šių Normų 4 punkte nurodyti darbo krūvio. Individualus darbo krūvis, dėstytojams, paskirtiems vykdyti prodekano funkcijas, nustatomas rektoriaus įsakymu.“

|  |  |
| --- | --- |
|  | Mykolo Romerio universiteto Dėstytojų darbo krūvio apskaitos normų  2 priedas |

**DĖSTYMO DARBO KRŪVIO APSKAITOS NORMOS**

|  |  |  |
| --- | --- | --- |
|  | Darbo rūšis | Įskaitomas krūvis |
| Kontaktinis darbas | Paskaitos, seminarai, pratybos, egzaminai, įskaitos, konsultacijos grupei | Pagal dalyko apraše nurodytą apimtį |
| Doktoranto konsultavimas | 1 val. per mėn., ne daugiau negu 10 val. per mokslo metus |
| Dalyvavimas baigiamųjų darbų gynimo komisijose | 0,5 val. vienam asmeniui |
| Vadovavimas studentų darbams | Vadovavimas matematinių studijų dalykų rašto darbui | 2 val. vienam darbui už vadovavimo laikotarpį |
| Vadovavimas kursiniam darbui, pedagoginių studijų baigiamajam darbui | 5 val. vienam darbui už vadovavimo laikotarpį |
| Vadovavimas gretutinių studijų baigiamajam darbui | 10 val. vienam darbui už vadovavimo laikotarpį |
| Vadovavimas bakalauro baigiamajam darbui | 2 val. už pirmus vadovavimo metus, 3 val.\* už antrus vadovavimo metus, 15 val.\*\* už trečius vadovavimo metus |
| Vadovavimas magistro baigiamajam darbui | 10 val. už pirmus mokslo metus, 20 val. už antrus mokslo metus |
| Vadovavimas daktaro disertacijai | 40 val. per mokslo metus už vadovavimą nuolatinių studijų doktorantui; 27 val. per mokslo metus už vadovavimą ištęstinių studijų doktorantui |
| Kita su studijomis susijusi veikla | Baigiamojo darbo recenzavimas | 5 val. |
| Baigiamųjų egzaminų darbų taisymas | 0,5 val. vienam asmeniui |
| Vadovavimas mokslinei praktikai, kai vadovui nenumatomas atlygis studento paraiškos laimėjimo atveju | 5 val. per mėn., ne daugiau negu 20 val. per mokslo metus |
| Neformaliojo švietimo ir savišvietos būdu asmenų įgytų kompetencijų vieno aplanko vertinimas | 5 val. |
| Užsienio studentų, stojančių į studijų programas anglų k., kalbos žinių vertinimas. | 0,25 val. vienam asmeniui |
| Užsienio studentų vertinimas stojamajame egzamine | 0,25 val. vienam asmeniui |
| Stojančiųjų į doktorantūrą projektų vertinimas | 5 val. |
| Stojančiųjų į doktorantūrą užsienio kalbos žinių vertinimas | 0,5 val. vienam asmeniui |
| Asmens, pateikusio ginti daktaro disertaciją eksternu, konsultavimas | 40 val. per mokslo metus |
| Vadovavimas doktoranto pedagoginei praktikai | 20 val. per mokslo metus |
| Vadovavimas doktoranto iš užsienio mokslo ir studijų institucijos mokslinei stažuotei | 5 val. per mėn., ne daugiau negu 20 val. per mokslo metus |
| Vadovavimas podoktorantūros stažuotei | 40 val. per mokslo metus |
| Dalyvavimas doktorantūros komiteto veikloje | 40 val. per mokslo metus |
| Dalyvavimas disertacijos gynimo taryboje | 20 val. |
| Disertacijos recenzavimas | 20 val. |

Pastabos:\* 3 val. norma taikoma nuo 2020-2021 m.m., iki tol galioja 10 val. norma.

\*\* 15 val. norma taikoma nuo 2021-2022 m.m., iki tol galioja 5 val. norma.

\_\_\_\_\_\_\_\_\_\_\_\_\_\_\_\_\_\_\_\_\_\_

*Skelbiu šį Mykolo Romerio universiteto senato priimtą nutarimą.*

##### UNIVERSITETO REKTORĖ PROF. DR. INGA ŽALĖNIENĖ